Document ID: 31999R1781

KOMISSION ASETUS (EY) N:o 1781/1999,
annettu 10 päivänä elokuuta 1999,
neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta annetussa asetuksessa (EY) N:o 174/1999 säädetyn Dominikaaniseen tasavaltaan tarkoitettua maitojauhetta koskevan tuontikiintiön soveltamisen keskeyttämisestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (EY) N:o 1587/96(2), ja erityisesti sen 13 artiklan 3 kohdan, 16 a artiklan 1 kohdan ja 17 artiklan 3 ja 14 kohdan,
sekä katsoo, että
1) komission asetuksessa (EY) N:o 174/1999(3), sellaisena kuin se on muutettuna asetuksella (EY) N:o 1596/1999(4), vahvistetaan erityisesti yksityiskohtaiset säännöt Euroopan yhteisön ja Dominikaanisen tasavallan yhteisymmärryspöytäkirjan, joka hyväksyttiin neuvoston päätöksellä 98/486/EY(5), mukaisesti Dominikaaniseen tasavaltaan tuotavaksi tarkoitetun maitojauheen kiintiön hallinnoinille,
2) Dominikaaninen tasavalta ei ole vielä toteuttanut kyseisen kiintiön soveltamista koskevia toimenpiteitä; tämän vuoksi olisi mainittua menettelyä koskevien säännösten soveltaminen keskeytettävä viipymättä; erityistoimenpiteitä on toteutettava sellaisten toimijoiden osalta, jotka ovat jo jättäneet hakemuksia, ja
3) tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Keskeytetään asetuksen (EY) N:o 174/1999 20 a artiklan soveltaminen.
Hakemukset, jotka on jätetty 1 ja 10 päivän elokuuta välisenä aikana, ei käsitellä. Toimivaltaisten elinten on vapautettava vakuudet viipymättä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä elokuuta 1999.

Labels: 3
18
17